kk kk en bg kk en bg kk kk kk hbs_cyr ky kk kk kk kk kk kk xal kk kk kk uk hbs_cyr kk xal kk kk en kk kk kk kk kk kk kk kk en en kk kk kk kk kk kk en kk kk kk kk kk en kk kk kk kk kk en kk kk kk kk en en en en en kk kk kk uk ru kk kk kk kk kk hbs_cyr ky kk kk kk kk kk kk xal kk kk kk uk hbs_cyr kk kk kk en kk kk de
Бас бәйге –  «Бақторы», Қарағанды өңірінің жүйрігі
2 орын –  «Рабат», Түркістан өңірінің жүйрігі
3 орын – «Бекторы», Қарағанды өңірінің жүйрігі
2015 жылы «Алтын тұлпардың» бәйге жолы 51 шақырымға ұзартылды. Жаңа қашықтықта    Жамбыл облысының тұлпары «Cамалдан» озған қылқұйрықты болған жоқ.
2015 жыл. 51 шақырым.
Бас бәйге – «Самал», Жамбыл өңірінің жүйрігі
2  орын – «Бейбарыс», Кереку өңірінің жүйрігі
3 орын – «Жаннұр» Алматы өңірінің жүйрігі
4 орын «Бақторы», Қарағанды өңірінің жүйрігі
2016 жылғы бәйгеде Жетісу өлкесінің жүйрігі «Жаннұр» мәреден жарқырап жалғыз өтті.
2016 жыл. 51 шақырым.
Бас бәйге – «Жаннұр», Алматы өңірінің жүйрігі
2 орын – «Көкбастау», Қарағанды өңірінің жүйрігі
3 орын – «Көгершін»,  Жамбыл өңірінің жүйрігі
2017 жылы «Самал» сәйгүлік «Алтын тұлпардың» он миллион теңгелік бас бәйгесін екінші мәрте қанжығасына байлады.
2017 жыл. 51 шақырым.
Бас бәйге «Самал»,   Жамбыл өңірінің жүйрігі
2 орын – «Қоянқасқа», Алматы өңірінің жүйрігі
3 орын – «Қара айғыр», Алматы өңірінің жүйрігі
«Алтын тұлпарды» тек Елорда төңірегінде ғана емес,  еліміздің басқа өңірлерінде де өткізгенді жөн көрген ҚР Ұлттық спорт қауымдастығы кезекті аламан бәйгені Атырау өңірінде ұйымдастыруда. Жарыстың ресми атауы –  «Алтын тұлпар – Жайық жағасында» V республикалық турнир. Сонымен, биылғы жылдың басты бәйгесі 12 қазанда Атырау облысы, Махамбет ауданы, Талдыкөл ауылының іргесінде тамашаланбақ. Бұл ретте, бесінші мәрте ұйымдастырылатын «Алтын тұлпардың» еліміздің батыс өңірінде өтуіне ықпалдастық жасаған Атырау облысының әкімі Ноғаев Нұрлан Асқарұлының азаматтық белсенділігін атап айтуға тиіспіз.
Жайық жағасында өтетін «Алтын тұлпар»   бәйгесіне барлық жүйрік жылқы тұқымдары жіберіледі.  Еліміздің 14 облысы және Нұр-Сұлтан, Алматы, Шымкент қалаларының әрқайсысынан 5 сәйгүліктен қатысады. Жүлде қоры – 22 миллион теңге. Бас жүлдесі – 10 миллион теңге. Алдыңғы келген тоғыз жүйрікке жүлде беріледі.
Атырау өлкесінде бесінші мәрте ұйымдастырылатын биылғы айтулы аламанға еліміздің ең таңдаулы жетпістен астам сәйгүліктері бақ сынайды деп күтілуде. Бір қызығы, 2015 жылы және 2017 жылы «Алтын тұлпарда» екі рет бас бәйге алған «Самал» сәйгүліктің, сондай-ақ, 2017 жылғы аламанда екінші орын алған жетісулық жүйрік «Қоянқасқаның» атбегілері бабы келіскен тұлпарларының бағын Атырау топырағында тағы бір сынап көрмекке бекініпті. Сондықтан, білікті мамандар пікірінше Жайық жағасында өтетін «Алтын тұлпар»   бәйгесінің бұл жолғы бәсекесі тіпті ерекше болмақшы.
РАХАТ ЖАҚСЫБАЙ. Көкпарда кім көшбасшы?
«Алтын тұғыр-2021» Ұлттық спорт үздіктерін марапаттау салтанаты
Федерация кубогы. Жамбы ату «түрік стилі»
Федерация кубогы. Жамбы ату «корей стилі»
010000, Нұр-Сұлтан қаласы, Мәңгілік ел даңғылы, 38, 21-кеңсе Байланыс телефоны: + 7 7016708259 E-mail: Kazethnosport@gmail.com
Қазақстан Республикасы Ұлттық спорт түрлері қауымдастығы